Chang'e 4
Chang’e 4 (kin. 嫦娥四号, pinyin: Cháng'é sìhào) – Kinijoje sukurtas kosminis zondas, skirtas Mėnulio ir kosminės erdvės tyrinėjimams. 2019 m. sausio 3 d. šis zondas pateko į kosmonautikos istoriją – jis buvo pirmas žmogaus pagamintas objektas, sėkmingai nusileidęs Mėnulio nematomoje pusėje. „Chang’e 4“ susideda iš nusileidimo modulio ir mėnuleigio „Yutu 2“. Nusileidimo modulio masė – 1 200 kg, mėnuleigio masė – 140 kg, jo išmatavimai – 1,5 × 1,0 × 1,0 m. Numatytas veikimo laikas – mažiausiai trys mėnesiai.